
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 787 

6 Οκτωβρίου 1993 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Έγκριση Προγράμματος Μεταπτυχιακών Σπουδών του 
Τμήματος Μαθηματικών του Πανεπιστημίου ΙωαννΙ- 
νων. 1 

Έγκριση Διατμηματικού Προγράμματος Μεταπτυχιακών 
Σπουδών στη Διοίκηση Επιχειρήσεων του Πανεπιστη¬ 
μίου Μακεδονίας. 2 

Έγκριση Προγράμματος Μεταπτυχιακών Σπουδών του 

' Τμήματος Φαρμακευτικής του Πανεπιστημίου Πα- 
τρών..,. 3 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Β1/715 (1) 


Έγκριση Προγράμματος Μεταπτυχιακών Σπουδών του Τμή¬ 
ματος Μαθηματικών του Πανεπιστημίου Ιωαννίνων. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Του άρθρου 11 παρ. 2 του Ν. 2083/1992 «Εκσυγχρονι¬ 
σμός της Ανώτατης Εκπαίδευσης». 

β. Του άρθρου 29 του Ν. 1558/85, όπως αυτό προστέθηκε 
με το άρθρο 27 του Ν. 2081/92 (Α' 154). 

2. Το γεγονός ότι δεν προκαλείται δαπάνη εις βάρος του 
Κρατικού Προϋπολογισμού, αποφασίζουμε: 

Εγκρίνουμε από το ακαδημαϊκά έτος 1993-1994 τη λει¬ 
τουργία του Προγράμματος Μεταπτυχιακών Σπουδών του 
Τμήματος Μαθηματικών, το οποίο κατάρτισε η Γενική Συνέ¬ 
λευση Ειδικής Σύνθεσης του παραπάνω τμήματος στη συνε¬ 
δρίαση της αριθ. 204/5.5.93 και ενέκρινε η Σύγι^ητσς Ειδι¬ 
κής Σύνθεσης στη συνεδρίασή της αριθμ. 733/13.5.93 και το 
οποίο έχει ως εξής: 

Αρθρο 1 

Γενικές Διατάξες 

Το Τμήμα Μαθηματικών του Πανεπιστημίου ιωαννίνων ορ¬ 
γανώνει και λειτουργεί από το ακαδημαϊκό έτος 1993-94 
Πρόγραμμα Μεταπτυχιακών Σπουδών στα Μαθηματικά, το 


οποίο διέπεται από τις διατάξεις της απόφασης αυτής και τις 
διατάξεις των άρθρων 10 έως και 12 του Ν. 2083/92. 

Αρθρο 2 

Αντικείμενο - Σκοπός 

Αντικείμενο του Π.Μ.Σ. είναι οι Μαθηματικές Επιστήμες 
όπως αυτές αναπτύσσονται και εξελίσσονται στην σύγχρονη 
εποχή, με τους διαφόρους κλάδους και τις επιμέρους ειδικεύ¬ 
σεις τους. Σκοπός του Π.Μ.Σ. είναι η προαγωγή της γνώσης 
και η ανάπτυξη της έρευνας και των εφαρμογών σ’ όλους τους 
κλάδους των Μαθηματικών Επιστημών με την κατάρτιση επι¬ 
στημόνων, κατόχων μεταπτυχιακών τίτλων, οι οποίοι είναι 
απαραίτητοι για τις εκπαιδευτικές, ερευνητικές και αναπτυ¬ 
ξιακές ανάγκες της χώρας. 

Αρθρο 3 

Μεταπτυχιακοί τίτλοι 

Το Π.Μ.Σ. απονέμει: α) Μεταπτυχιακό δίπλωμα Ειδίκευσης 
(Μ.Δ.Ε.) στους εξής κλάδους: 
αα) Μαθηματικά (Ανάλυση - Αλγεβρα - Γεωμετρία) 
ββ) Στατιστική και Επιχειρησιακή Έρευνα 
γγ) Εφαρμοσμένα Μαθηματικά και Μηχανική, 
δδ) Υπολογιστικά Μαθηματικά και Πληροιρορική και 
β) Διδακτορικό Δίπλωμα (Δ.Δ.) 

Άρθρο 4 

κατηγορίες Πτυχιούχων 

Απαραίτητες προϋποθέσεις για την επιλογή υποψηφίου 
στο μεταπτυχιακό πρόγραμμα σπουδών είναι: 

1. Η κατοχή πτυχίου Μαθηματικών ή Τμημάτων Στατιστικής 
ή Επιχειρησιακών Ερευνών ΑΕΙ της ημεδαπής ή ισοτίμων ανα¬ 
γνωρισμένων της αλλοδαπής. Η Συντονιστική Επιτροπή Με¬ 
ταπτυχιακών Σπουδών (ΣΕΜΣ) μπορεί κατά περίπτωση, να 
εγκρίνει την επιλογή υποψηφίων, οι οποίοι είναι κάτοχοι πτυ¬ 
χίων τμημάτων Πληροφοριια’ΐς, Σχολών θετικών Επιστημών ή 
Πολυτεχνικών Σχολών. Σε περίπτωση που το Προπτυχιακό 
Πρόγραμμα Σπουδών του πτυχίου του υποψηφίου εμφανίζει 
ορισμένες ελλείψεις ως προς τα μαθήματα, η ΣΕΜΣ μπορεί 
να θέσει ως όρο επιλογής του υποψηφίου την συμπλήρωση 
των ελλείψεων είτε κατόπιν εξετάσεων είτε κατόπιν παραρ- 
κολουθήσεως των εν λόγω μαθημάτων. Η συμπλήρωση αυτή 
των ελλείψεων οργανώνεται από το Τμήμα Μαθηματικών του 
Πανεπιστημίου Ιοκιννίνων. 

2. Η επιτυχής εξέταση σε θέματα των Μαθηματικών Επι¬ 
στημών σύμφωνα με τον κανονισμό Μεταπτυχιακών Σπουδών 
του Τμήματος. 

3. Η επιτυχής εξέτασή σε ξένη γλώσσα σύμφωνα με τον 
Κανονισμό Σπουδών του Τμήματος. 

4. Η επιλογή των υποψηφίων μεταπτυχιακών φοιτητών γί¬ 
νεται σύμφωνα με τις διατάξεις του άρθρου 12 παρ. 2 του Ν. 
2083/92. 

Αρθρο 5 

Χρονική διάρκεια 

Η χρονική διάρκεια για την απονομή των κατά το άρθρο 3 τί¬ 
τλων, ορίζεται για μεν το Μ.Δ.Ε. σε τουλάχιστο τέσσερα (4) 
διδακτικά εξάμηνα και όχι μεγαλύτερη από έξι (6) διδακτικά 
εξάμηνα, για δε το Δ.Δ. επί πλέον δύο (2) διδακτικά εξάμηνα. 

Άρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόληση, οι 
πρακτικές ασκήσεις και οι κάθε είδους εκπαιδευτικές και 
ερευνητικές δραστηριότητες για την απονομή των κατά το 
άρθρο 3 τίτλων ορίζονται ως εξής: 

1. Τα μεταπτυχιακά μαθήματα, που διδάσκονται στο Τμήμα 
Μαθηματικών, κατατάσσονται στα εξής επτά γνωστικά αντι¬ 
κείμενα (ειδικότητες): Μαθηματική Ανάλυση, Άλγεβρα, Γεω¬ 
μετρία, Στατιστική και Επιχειρησιακή Έρευνα, Υπολογιτικά 
Μαθηματικό, Μηχανική, Πληροφορική και έχουν ως εξής: 

α) Τα μεταπτυχιακά μαθήματα των ειδικοτήτων. Μαθημα¬ 
τική Ανάλυση, Άλγεβρα, Γεωμετρία, είναι: 

ΑΝ1 Γενική Τοπολογία I 
ΑΝ2 Γενική Τοπολογία II 
ΑΝ3 Πραγματική Ανάλυση I 
ΑΝ4 Πραγματική Ανάλυση II 
ΑΝ5 Μιγαδική Ανάλυση 
ΑΝ6 Συναρτησιακή Ανάλυση I 
ΑΝ7 Συναρτησιακή Ανάλυση II 
ΑΝ8 Συνήθεις Διαφορικές Εξισώσεις 
ΑΝ9 Διαφορικές Εξισώσεις με Μερικές Παραγώγους 
ΑΝ 10 Αρμονική Ανάλυση 
ΑΝ11 θεωρία Μέτρου 
ΑΝ12 Ειδικά θέματα Αναλύσεως 
ΑΝ 13 Ανεξάρτητη Σπουδή στην Ανάλυση 
ΑΝ 14 Μαθηματική Ανάλυση, για τις άλλες ειδικότητες 
ΑΛΙ Αλγεβρα ί 
ΑΛ2 Αλγεβρα II 
ΑΛ3 Εφαρμοσμένη Αλγεβρα 
ΑΛ4 Αναλυτική θεωρία Αριθμών 
ΑΛ5 Αλγεβρική θεωρία Αριθμών 
ΑΛ6 Ομολογιακή Αλγεβρα 
ΑΛ7 Ειδικά θέματα Αλγεβρας 
ΑΛ8 Ανεξάρτητη Σπουδή στην Αλγεβρα 
ΓΕ1 Αλγεβρική Τοπολογία I 
ΓΕ2 Αλβεβρική Τοπολογία II 
ΓΕ3 Διαφορική Τοπολογία 
ΓΕ4 Γεωμετρία ΠΙβπιεηη 
ΓΕ5 Αλγεβρική Γεωμετρία 
ΓΕ6 Διαφορική Γεωμετρία 
ΓΕ7 Ειδικά θέματα Γεωμετρίας 
ΓΕ8 Ανεξάρτητη Σπουδή στην Γ εωμετρία 
β) Τα μεταπτυχιακά μαθήματα στην Στατιστική και την Επι¬ 
χειρησιακή Έρευνα είναι τα εξής: 

ΣΤ1 Μαθηματική Στατιστική I 

ΣΤ2 Μαθηματική Στατιστική II 

ΣΤ3 Ανάλυση Δεδομένων και Στατιστικά Πακέτα 

ΣΤ4 Γραμμικά Μοντέλα I 

ΣΤ5 Γραμμικά Μοντέλα II 

ΣΤ6 θέματα Επιχειρησιακής Έρευνας I 

ΣΤ7 θέματα Επιχειρησιακής Έρευνας II 

ΣΤ6 θεωρία Πιθανοτήτων 

ΣΤ9 Εφαρμοσμένα Μοντέλα Πιθανοτήτων 

ΣΤ10 θεωρία Δειγματοληψίας 

ΣΤ11 Πολυδιάστατη Ανάλυση 

ΣΤ12 Εφαρμοσμένη Πολυδιάστατη Ανάλυση 


ΣΤ13 Βιοστατιστική 
ΣΤ14 Χρονοσειρές 

ΣΤ15 θεωρία και Μέθοδοι Βελτιστοποίησης 
ΣΤ16 Μη Γραμμικός Προγραμματισμός ^ 

ΣΤ17 Σχεδιασμάς Πειραμάτων 
ΣΤ18 Ακολουθιακή Ανάλυση 
ΣΤ19 Μη Παραμετρική Στατιστική 
ΣΤ20 Ειδικά θέματα 

γ) Τα μεταπτυχιακά μαθήματα στα Εφαρμοσμένα Μαθημα¬ 
τικά και τη Μηχανική είναι τα εξής: 

ΕΜΜ1 Μηχανική του Συνεχούς Μέσου 
ΕΜΜ2 Μηχανική του Συνεχούς Μέσου και Ηλεκτροδυνα¬ 
μική 

ΕΜΜ3 Εφαριμοσμένη Συναρτησιακή Ανάλυση I 
ΕΜΜ4 Εφαρμοσμένη Συναρτησιακή Ανάλυση II 
ΕΜΜ5 Μη Γραμμμικές Διαφορικές Εξισώσεις 
ΕΜΜ6 Κυματικά Φαινόμενα (από το Τμήμα Φυσικής) 
ΕΜΜ7 Μηχανική Ρευστών 

ΕΜΜ8 θεωρία Μαγνητισμού (απά το Τμήμα Φυσικής) 
ΕΜΜ9 θερμοδυναμική - Μεταφαορά θερμότητος (από το 
Τμήμα Φυσικής) 

ΕΜΜ10 Κβαντομηχανική (από το Τμήμα Φυσικής) 

ΕΜΜ11 Δυναμικά Συστήματα και Χάος 
ΕΜΜ12 θεωρία Καταστροφών 

ΕΜΜ13 Αριθμητική Επίλυση Μη Γραμμικών Προβλημά¬ 
των 

ΕΜΜ14 Εφαρμοσμένη Αλγεβρα I 
ΕΜΜ15 Εφαρμοσμένη Αλβεβρα II 
ΕΜΜ16 Ειδικά θέματα από την Φυσική του Συνεχούς Μέ- 
οου 

καθώς και τα μαθήματα ΑΝ3, ΑΝ4, ΑΝ9, ΓΕ6 του εδαφίου 
α, ένα μάθημα του εδαφίου β και το μάθημα ΑΑ6 του εδαφίου 
δ. 

δ) Τα μεταπτυχιακά μαθήματα στα Υπολογιστικά Μαθημα¬ 
τικά και την Πληροφορική είναι τα εξής: 

ΑΑ1 Αριθμητιιά^ Ανάλυση 
ΑΑ2 θεωρία Προσεγγίσεως 
ΑΑ3 Αριθμητική Γραμμική Αλγεβρα I 
ΑΑ4 Αριθμητική Γ ραμμική Αλγεβρα II 
ΑΑ5 Αριθμητική Επίλυση Συνήθων Διαφορικών Εξισώ¬ 
σεων 

ΑΑ6 Αριθμητική Επίλυση Διαφορικών Εξισώσεων με μερι¬ 
κές παραγωγούς 

ΑΑ7 Υπολογιστική Συναρτησιακή Ανάλυση (προαπαιτού- 
μενο Πραγματική Ανάλυση) 

/^8 Παράλληλοι Υπολογισμοί 

ΠΛ1 Μαθηματική θεωρία των Υπολογισμών 

ΠΛ2 Σχεδίαση και Ανάλυση Αλγορίθμων 

ΠΛ3 θεωρία Πολυπλοκότητος 

ΠΛ4 Υπολογισιμότητα 

ΠΛ5 Προγραμματισμός Λογικής 

ΠΛ6 θεωρία Γλωσσών 

ΠΛ7 θεωρία Τεχνολογήσεως και Μεταφράσεως 

ΠΛ8 θεωρία και κατασκευή Μεταγλωττιστών 

ΠΛ9 Συμβολικοί Υπολογισμοί 

ΠΛ10 θέματα Υπολογιστικής Γλωσσολογίας 

ΠΛ11 Συστήματα Βάσεων Δεδομένων 

ΠΛ12 Ανάκληση Πληροφοριών 

ΠΛ13 θέματα Τεχνητής Νοημοσύνης 

ΠΛ14 θεμελιώδεις Έννοιες Εμπείρων Συστημάτων 

ΠΛ15 θεωρία Γραφημάτων 

ΠΛ16 Παράλληλοι Αλγόριθμοι και Υπολογισμοί 

ΠΛ17 θεμελιώσεις Έννοιες Λειτουργικών Συστημάτων 

ΠΛ18 Αρχιτεκτονιιά^ Υπολογιστών 

ΠΛ19 Ειδικά θέματα 

2. Όλα τα μαθήματα είναι εξαμηνιαία, διαρκούν δεκατρείς 
εβδομάδες, διδάσκοντα 3 ώρες εβδομαδιαίως και παρέχουν 
τρεις διδακτικές μονάδες το καθένα. 

Το περιεχόμενο των μαθημάτων αυτών, οι πρακτικές ασκή¬ 
σεις, οι κάθε είδους διδακτικές υποχρεώσεις των μεταπτυ¬ 
χιακών φοιτητών, καθώς και οι λεπτομέρειες εφαρμογής του 
προγράμματος αυτού καθορίζονται από τη ΓΣΕΣ σύμφωνα με 
τον Κανονισμό Μεταπτυχιακών Σπουδών τόυ Τμήματος. 

Επίοής η Γ.Σ.Ε.Σ. καθορίζει κατά μήνα Απρίλιο τα προσφε- 
ρόμενα μεταπτυχιακά μαθήματα του επόμενου ακαδημαϊκού 
έτους. 

3. Με την επιτυχή περάτωαη του κύκλου μεταπτυχιακών 
μαθημάτων κάθε μεταπτυχιακός φοιτητής εκπονεί υπό την 
καθοδήγηση του επιβλέποντος μέλους ΔΕΠ Διπλωματική 
Διατριβή σύμφωνα με τα όσα ορίζονται στον Κανονισμό Μ.Σ. 
του Τμήματος. 

4. Με την απόκτηση του Μεταπτυχιακού Διπλώματος Ειδί¬ 
κευσης ή και πριν την απόκτησή του, οπωσδήποτε όμως με 
την επιτυχή περάτωση του κύκλου μεταπτυχιακών μαθημά¬ 
των της προηγούμενης παραγράφου, ο φοιτητής μπορεί με 
αίτησή του προς τη ΓΣΕΣ του Τμήματος και μετά από γνώμη 
της Συντονιστικής Επιτροπής τόυ ΜΠΣ να συνεχίσει για από¬ 
κτηση Διδακτορικού Διπλώματος, σύμφωνα με τον Κανονισμό 
ΜΣ του Τμήματος. 

5. Κάθε νεοεισαγόμενος μεταπτυχιακός φοιτητής οφείλει 
να εγγράφει και να παρακολουθήσει τρία, τουλάχιστο, μαθή¬ 
ματα ανά εξάμηνο κατά το πρώτο έτος των σπουδών του. Δεν 
επιτρέπεται η εγγραφή του σε περισσότερα των τεσσάρων 
μαθημάτων ανά εξάμηνο. 

6. Οι προϋποθέσεις για την απονομή των μεταπτυχιακών 
διπλωμάτων έχουν ως εξής: 

Α. Για την απονομή του ΜΔΕ απαιτούνται: 

α) Η παρακολούθηση και επιτυχής εξέταση μαθημάτων, 
που αντιστοιχούν σε εικοσιεπτά, τουλάχιστον, διδακτικές μο¬ 
νάδες και 

β) Η συγγραφή μεταπτυχιακής διατριβής, η οποία μπορεί να 
είναι πρωτότυπη, ή συνθετρικού χαρακτήρα, ή συνδιασμός 
των δύο. 

γ) Για την απονομή του Μ.Δ.Ε. στα Μαθηματικά απαιτού¬ 
νται: 

(ί) Η υποχρεωτική παρακολούθηση και επιτυχής εξέταση σε 
ένα, τουλάχιστο, από τα μαθήματα ΑΝ1-ΑΝ13, σε ένα, του¬ 
λάχιστο από τα μαθήματα ΑΛΙ -ΑΛ8, και σε ένα, τουλάχιστο 
από τα μαθήματα ΓΕ1-ΓΕ8 του εδαφίου 1 α. 

(ϋ) Η παρακολούθηση και επιτυχής εξέταση σε τέσσερα, 
τουλάχιστον, κατ’ επιλογήν μαθήματα από τον κατάλογο με¬ 
ταπτυχιακών μαθημάτων του εδαφίου 1 α του παρόντος άρ¬ 
θρου. 

(ίϋ) Η παρακολούθηση και επιτυχής εξέταση σε δύο, το 
πολύ, κατ’ επιλογήν μαθήματα από τον πλήρη κατάλογο μετα¬ 
πτυχιακών μαθημάτων του Τμήματος Μαθηματικών (βλ. εδά¬ 
φια 1(α), 1(β), 1(γ), και 1(δ). 

δ) Για την απονομή του Μ.Δ.Ε. στην Στατιστική και Επιχει¬ 
ρησιακή Έρευνα απαιτούνται: 

(ί) Η υποχρεωτική παρακολούθηση και επιτυχής εξέταση 
στα μαθήματα ΣΤ1, ΣΤ4, ΣΤ6 και ΑΝ14 του εδαφίου 1. 

(Ιί) Η παρακολούθηοη και επιτυχής εξέταση σε τρία άλλα 
κατ’ επιλογήν μαθήματα απο την ομάδα ΣΤ2, ΣΤ3, ΣΤ5, 
ΣΤ7-ΣΤ20 του εδαφίου 1 β. 

(ϋί) Η παρακολούθηση και επιτυχής εξέταση σε δύο τουλά¬ 
χιστον, από τα μαθήματα του πλήρους καταλόγου μεταπτυ¬ 
χιακών μαθημάτων του Τμήματος Μαθηματικών εδάφια 1(α), 
1(β), 1(γ)και1(δ). 

ε) Για την απονομή του Μ.Δ.Ε. στα Εφαρμοσμένα Μαθημα¬ 
τικά και την Μηχανική απαιτούνται: 

(ί) Η υποχρεωτική παρακολούθηση και επιτυχής εξέταση 
στα μαθήματα ΕΜΜ1, ΕΜΜ2, ΕΜΜ3 και ΑΝ9 του εδαφίου 1. 

(Η) Η παρακολούθηση και επιτυχής εξέταση σε τέσσερα, 
τουλάχιστον, κατ’ επιλογήν μαθήματα μεταξύ των ΕΜΜ4- 
ΕΜ16, ΑΝ3, ΑΝ4, ΓΕ6, ένα μάθημα του εδαφίου 1(β) και το 
ΑΑ6. 


(ϋί) Η παρακολούθηση και επιτυχής εξέτασή σε ένα, τουλά¬ 
χιστο, από τα μαθήματα του πλήρους καταλόγου μεταπτυχια¬ 
κών μαθημάτων του Τμήματος Μαθηματικών εδάφια 1(α), 
1(β). 1(γ) και 1(δ). 

στ) Για την απονομή του Μ.Δ.Ε. Υπολογιστικών Μαθηματι¬ 
κών και Πληροφορικής απαιτούνται: 

(ί) Η υποχρεωτική παρακολούηση και επιτυχής εξέταση στα 
μαθήματα ΑΑ1, ΠΛ1 και ΑΛ3 (Εφαρμοσμένη Αλγεβρα). 

(Η) Η παρακολούθηση και επιτυχής εξέταση σε πέντε, από 
τα μαθήματα των ομάδων ΑΑ1-ΑΑ8, και ΠΛ2-ΠΛ19. 

(ίίί) Η παρακολούθηση και επιτυχής εξέταση σε ένα, τουλά¬ 
χιστον, από τα μαθήματα του πλήρους καταλόγου μεταπτυ¬ 
χιακών μαθημάτων του Τμήματος Μαθηματικών (βλ. άρθρα 
5-8). 

Β. Για την απονομή Διδακτορικού Διπλώματος απαιτού¬ 
νται: 

α) Παρακολούθηση και επιτυχής εξέταση σε μεταπτυχιακά 
μαθήματα ύστερα από πρόταση της Συμβουλευτικής Επιτρο¬ 
πής και έγκριση της ΕΜΣ, με στόχο την επιτυχία οτις εξετά¬ 
σεις του εδαφίου 2 του άρθρου αυτού. 

β) Επιτυχείς εξετάσεις σε θέματα που οχετίζονται άμεσα 
με την περιοχή έρευνας του υποψηφίου. Τα θέματα της εξε- 
τάσεως προετοιμάζονται και η εξέταση διενεργείται με ευ¬ 
θύνη της Συντονιστικής Επιτροπής Μεταπτυχιακών Σπου¬ 
δών. 

γ) Συγγραφή αποδεκτής πρωτοτύπου διατριβής σε κλάδο 
των Μαθηματικών Επιστημών με την διαδικασία των άρθρων 
1,2 και 13 του Ν. 2083/93. 

7. Αλλα μεταπτυχιακά μαθήματα μπορούν να προοτεθούν 
κατά καιρούς στις ειδικότήτες αυτές με απόφαση της 
Γ.Σ.Ε.Σ. του Τμήματος Μαθηματικών. 

8. Το πρόγραμμα σπουδών (θέμα μελέτης/έρευνας, επι¬ 
λογή προαιρετικών μαθημάτων κ.ο.κ.) κάθε μεταπτυχιακού 
φοιτητή καταρτίζεται από το επιβλέπον μέλος ΔΕΠ για περί¬ 
πτωση ΜΔΕ ή την τριμελή συμβουλευτική επιτροπή για περί¬ 
πτωση Δ.Δ. σε συνεργασία με τον φοιτητή, και εγκρίνεται από 
την Συντονιστική Επιτροπή Μεταπτυχιακών Σπουδών του 
Τμήματος Μαθηματικών. Το επιπλέον μέλος ΔΕΠ ή η Συμ- 
βουλευτιιά’ΐ Επιτροπή του φοιτητή μπορεί να ζητήσει την εγ¬ 
γραφή και εξέτασή του σε μαθήματα, που δεν ανήκουν στην 
ειδικότητά του, αν αυτό κριθεί αναγκαίο. 

9. Στα Μεταπτυχιακά Διπλώματα Ειδικεύσεως αναγράφε¬ 
ται υποχρεωτικά το αντικείμενο της ειδικεύσεως. 

10. Η κλίμακα βαθμολογίας στα μεταπτυχιακά μαθήματα 
είναι 0-10. Απαιτείται ο βαθμός πέντε (5) ή ανώτερος, για να 
θεωρείται η εξέταση σε ένα μάθημα επιτυχής. 

Γ ια την απονομή του ΜΔΕ απαιτείται τελικός γενικός μέσος 
όρος βαθμολογίας (για τα μαθήματα στα οποία ο υποψήφιος 
εξετάσθηκε επιτυχώς) 6 1/2 και άνω. 

Αρθρο 7 

Αριθμός εισακτέων 

Ο αριθμός εισακτέων στο Π.Μ.Σ. ορίζεται κατ’ ανώτερο 
όριο σε δώδεκα (12) κατ’ έτος. Ο προτεινόμενος κατ’ έτος 
αριθμός στο Π.Μ.Σ. προκύπτει από το άθροισμα των αριθμών 
των εισακτέων που προτείνονται κατά ειδίκευση. Γ ια το έτος 
1993-94 προτεινόμενος αριθμός εισακτέων για τα Μ.Δ.Ε. 
1-4 του άρθρου 3 είναι τρεις για κάθε τομέα. 

Αρθρο 8 
Προσωπικό 

Η κάλυψη του Π.Μ.Σ. σε προσωπικό (διδακτικό κ.λπ.) θα γί¬ 
νει από το υπάρχον σήμερα προσωπικό του Τμήματος Μαθη¬ 
ματικών, το οποίο απαρτίζεται από: 36 μέλη ΔΕΠ, 3 Βοηθούς, 
15 Ε.Μ.Υ και υποψήφιους διδάκτορες και 5 μέλη Ε.Δ.Τ.Π., 
σύμφωνα με τα οριζόμενα στο άρθρο 12 παρ. 3 του Ν. 
2083/92 και με τις προϋποθέσεις που ορίζονται στον κανόνι- 

σμό μεταπτυχιακών σπουδών του Τμήματος. Επιπλέον προ¬ 
σωπικό δεν θα απαιτηθεί. 

Αρθρο 9 

Υλοτεχνική Υποδομή 

Για το Π .Μ.Σ. θα χρησιμοποιηθεί η υπάρχουσα υλικοτεχνική 
υποδομή του Τμήματος Μαθηματικών (αίθουσες διδασκα¬ 
λίας, Βιβλιοθήκη, Αναγνωστήριο, Εργαστήριο μικροϋπολογι¬ 
στών κ.λπ.) η οποία επαρκεί για την απρόσκοπτη λειτουργία 
του. 

Αρθρο 10 

Διάρκεια Λειτουργίας 

Η χρονική διάρκεια λειτουργίας του Π.Μ.Σ. ορίζεται σε 
8-10 έτη με προοπτικές συνεχούς λειτουργίας. 

Αρθρο 11 

Κόστος Λειτουργίας 

Για την αρχική λειτουργία του Π.Μ.Σ. δεν απαιτείται κόστος 
υλικοτεχνιιοίς υποδομής. Το συνολικό κόστος του προγράμ¬ 
ματος για όλη τη διάρκεια λειτουργίας του υπολογίζεται να εί¬ 
ναι μικρό και και το αναλαμβάνει εξ ολοκλήρου το Πανεπιστή¬ 
μιο Ιωαννίνων. 

Αρθρο 12 

Μεταβατικές Διατάξεις 

Όλα τα θέματα οργάνωσης και λειτουργίας του παρόντος 
Π.Μ.Σ. ρυθμίζονται σύμφωνα με τον κανονισμό Μεταπτυχια¬ 
κών Σπουδών του Τμήματος κατά τα προβλεπόμενα στο άρ¬ 
θρο 5 του Ν. 2083/92. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 23 Σεπτεμβρίου 1993 

ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. Β1/713 (2) 

Έγκριση Διατμηματικού Προγράμματος Μεταπτυχιακών 
Σπουδών στη Διοίκηση Επιχειρήσεων του Πανεπιστημίου 
Μακεδονίας. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) του άρθρου 11, παρ. 2 του Νόμου 2083/1992 «Εκσυγ¬ 
χρονισμός της Ανωτάτης Εκπαίδευσης» (Α 159) και 

β) του άρθρου 29Α του Ν. 1558/85, όπως αυτό τροποποιή¬ 
θηκε με το άρθρο 27 του Ν. 2081/92 (Α’ 154). 

2. Το γεγονάς ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Εγκρίνουμε από το ακαδημαϊκό έτος 1994-1995 τη λει¬ 
τουργία του Διατμηματικού Προγράμματος Μεταπτυχιακών 
Σπουδών των Τμημάτων Οργάνωσης και Διοίκησης Επιχειρή¬ 
σεων, Λογιστικής και Χρηματοοικονομικής και Οικονομικών 
Επιστημών του Πανεπιστημίου Μακεδονίας Οικονομικών και 
Κοινωνικών Επιστημών, το οποίο κατήρτησε η Ειδική Διατμη- 
ματική Επιτροπή στη συνεδρίαση της 16.6.93 και ενέκρινε η 
Σύγκλητος του Πανεπιστημίου στη συνεδρίαση της 18.6.93 
και τό οποίο έχει ως εξής: 

Οργάνωση και λειτουργία Διατμηματικού Προγράμματος 
Σπουδών στη Διοίκηση Επιχειρήσεων από τα Τμήματα Οργά¬ 
νωσης και Διοίκησης Επιχειρήσεων, Λογιστικής και Χρηματοι- 


κονομικής και Οικονομικών Επιστημών του Πανεπιστημίου 
Μακεδονίας Οικονομικών και Κοινωνικών Επιστημών. 

Άρθρο 1 

Γενικές Διατάξεις 

Τα τμήματα Οργάνωσης και Διοίκησης Επιχειρήσεων, Λογι¬ 
στικής και Χρηματοοικονομικής και Οικονομικών Επιστημών 
οργανώνουν και λειτουργούν από το ακαδημαϊκό έτος 
1993-94 Διατμηματικό Πρόγραμμα Μεταπτυχιακών Σπουδών 
στη Διοίκηση Επιχειρήσεων σύμφωνα με τις διατάξεις της πα¬ 
ρούσας απόφασης και τις δαιτάξεις των άρθρων 10 έως και 12 
του Ν. 2083/92. 

Άρθρο 2 

Αντικείμενο - Σκοπός 

Το Διατμηματικό Πρόγραμμα Μεταπτυχιακών Σπουδών στη 
Διοίκηση Επιχειρήσεων έχει σκοπό την ειδίκευση των πτυ- 
χιούχων Τμημάτων Κοινωνικών, Διοικητικών, Οικονομικών, 
Πολυτεχνικών και θετικών Επιστημών στη Διοίκηση Επιχειρή¬ 
σεων ώστε να μπορούν να συμβάλουν στην προαγωγή των 
γνώσεων στο αντικείμενο του σύγχρονης επιστημονικής διοί¬ 
κησης στην προετοιμασία στελεχών ικανών να προωθήσουν 
την ανάπτυξη των ελληνικών ιδιωτικών επιχειρήσεων και ορ¬ 
γανισμών όπως και της δημόσιας διοίκησης και στην ανά¬ 
πτυξη της έρευνας στη διοίκησης επιχειρήσεων. 

Άρθρο 3 

Μεταπτυχιακοί Τίτλοι 

Το Διατμηματικό Πράγραμμα Μεταπτυχιακών Σπουδών στη 
Διοίκηση Επιχειρήσεων οδηγεί στην απονομή: α) Μεταπτυ¬ 
χιακού Διπλώματος Ειδίκευσης στη Διοίκηση Επιχειρήσεων 
και β) Διδακτορικού Διπλώματος. 

Άρθρο 4 

Κατηγορίες Πτυχιούχων 

Στο ΔΠΜΣΔΕ γίνονται δεκτοί πτυχιούχοι Τμημάτων Κοινω¬ 
νικών, Διοικητικών, Οικονομικών, Πολυτεχνικών και θετικών 
Επιστημών ΑΕΙ της ημεδαπής ή αντιστοίχων οματαγών Ιδρυ¬ 
μάτων της αλλοδαπής, των οποίων το πτυχίο έχει αναγνωρι- 
σθεΙ από το ΔΙ.Κ.Α.Τ.ΣΑ. 

Άρθρο 5 
Χρονική Διάρκεια 

1. Το ΔΠΜΣΔΕ αρχικά οδηγεί στην απονομή Μεταπτυχια¬ 
κού Διπλώματος Ειδίκευσης στη Διοίκηση Επιχειρήσεων και 
διαρκεΙ προς τούτο τέσσερα «διδακτικά εξάμηνα». Το πρώτο 
δεύτερο και τρίτο «διδακτικό εξάμηνο» περιλαμβάνουν διδα¬ 
σκαλία (παραδόσεις, εργαστηριακές ασκήσεις και εξετάσεις). 
Το τέταρτο «διδακτικό εξάμηνο» περιλαμβάνει κυρίως την εκ¬ 
πόνηση της «Διπλωματικής Εργασίας» και την εξέταση του 
φοιτητή σε αυτήν. 

2. Το ΔΠΜΣΔΕ απονέμει και Διδακτορικό Δίπλωμα. Προς 
τούτο επιπλέον των ανωτέρω τεσσάρων «διδακτικών εξαμή¬ 
νων» περιλαμβάνει και περαιτέρω εκπαίδευση, η διάρκεια της 
οποίας είναι τουλάχιστο άλλα δύο διδακτικά εξάμηνα και το 
περιεχόμενο της καθορίζεται ανάλογα με το αντικείμενο της 
διδακτορικής διατριβής που θα εκπονηθεί. Δηλαδή οι σπου¬ 
δές για το διδακτορικό διαρκούν τουλάχιστο έξι διδακτικά 
εξάμηνα. 

Άρθρο 6 

Πρόγραμμα Μαθημάτων 

Η έναρξη των μαθημάτων γίνεται τη Δευτέρα της τελευ¬ 
ταίας πλήρους εβδομάδας του Σεπτεμβρίου και λήγει προ των 
Χριστουγέννων, έτσι ώστε να περιλαμβάνει τουλάχιστο 13 
πλήρεις εβδομάδες. Όλα τα μαθήματα διδάσκονται τρεις 
ώρες την εβδομάδα και το κάθε εξαμηνιαίο μάθημα ισοδυνα- 

μεί με τρεις διδακτικές μονάδες ενώ η Διπλωματική Εργασία 
ισοδυναμεί με 6 διδακτικρές μονάδες. Το Μεταπτυχιακό Δί¬ 
πλωμα Ειδίκευσης απονέμεται μετά τη συμπλήρωση 48 διδα¬ 
κτικών μανάδων. 

Τα μαθήματα διαιρούνται σε δύο ενότητες «υποχρεωτικά» 
και «επιλο^ς». Τα υποχρεωτικά μαθήματα είναι: 

1. Διοικητικό Μάρκετινγκ. 

2. Χρηματοοικονομική. 

3. Διοικητική Λογιστική. 

4. Πασοτική Ανάλυση Επιχειρηματικών Αποφάσεων. 

5. Οργανωτική Συμπεριφορά. 

6. Επιχειρησιακή Στρατηγική. 

7. Διοίκηση Παραγωγής. 

8. ΔισΙκηση και Περιβάλλον Επιχειρήσεων. 

9. Αρχές Οικσνσμικής θεωρίας και Πολιτικής. 

Τα μαθήματα «επιλογής» είναι; 

1. Ανάλυση Χρηματοοικσνομικών Καταστάσεων. 

2. Φσρσλσγικός Κώδικας. 

3. Οικσνομική των Επιχειρήσεων. 

4. Δισίκηση σε Διεθνείς Επιχειρήσεις. 

5. Ανάλυση Επενδύσεων και θεωρία Χαρτσφυλακίσυ. 

6. Συστήματα Υποστήριξης Λήψης αποφάσεων. 

7. Δισίκηση Ολικής Πσιότητας. 

8. Συμπεριφορά Καταναλωτή. 

9. Έρευνας και Προγραμματισμός Στρατηγικσύ Μάρκε¬ 
τινγκ 

10. Δισίκηση Ανθρώπινων Πόρων. 

11. Πρσώθηση, Διαφήμηση και Δημόσιες Σχέσεις. 

12. Ηγεσία, Διαπραγμάτευση και Επικοινωνία. 

13. θέματα Εμπορικού Δικαίου. 

14. Ανάλυση Σχεδιασμσύ Συστημάτων. 

15. Πιθανότητες και Στατιστική. 

16. Ανάλυση Σύγχρονων Μορφών Συμβάσεων. 

Αρθρο 7 

Διπλωματική Εργασία και 
Διδακτσρική Διατριβή 

Ο μεταπτυχιακός φοιτητής, που με τις επιδόσεις του έχει εκ¬ 
πληρώσει τις υποχρεώσεις του, όπως αυτές καθορίζονται από 
την ειδική Διατμηματική Επιτροπή, μετά από εισήγησή της 
Συντονιστικής επιτροπής του ΔΠΜΣΔΕ, μπορεί να αρχίσει τη 
Διπλωματική του Εργασία. 

Αυτή εκτελέίται υπό την επίβλεψη ενός μέλαυς ΔΕΠ σύμ¬ 
φωνα με την Παραγρ. 4, του άρθρου 12 του Ν. 2083/21.9.92. 

Η Ειδική Διατμηματική Επιτροπή αποφασίζει, μετά από ει¬ 
σήγηση της Συντονιστικής Επιτρσπής του ΔΠΜΔΕ, για την 
αποδοχή των υποψηφίων για εκπόνηση διδακτορικής διατρι¬ 
βής, σύμφωνα με τσ άρθρο 11 παράγρ. 1 (α) και άρθρο 12 πα- 
ράγρ. 4(β) του Ν. 2083/92. Για την εκπόνηση Διδακτσρικής 
Διατριβής, απαραίτητη προϋπόθεση είναι η προηγούμενη 
απόκτηση του ανωτέρω Μεταπτυχιακού Διπλώματος Ειδίκευ¬ 
σης ή αντιστοίχου Διπλώματος άλλου ΑΕΙ της ημεδαπής ή της 
αλλοδαπής (αναγνωρισμένου από το ΔΙ.Κ.Α.Τ.ΣΑ). Η Διδα¬ 
κτορική Διατριβή εκπονείται σύμφωνα με τα αναφερόμενα 
στσ άρθρο 5 του παρόντος και τα οριζόμενα στην παράγρ. 5 
τσυ άρθρου 12 του Ν. 2083/21.9.92. 

Άρθρο 8 

Πολιτική του ΔΠΣΔΕ 

8.1. Η Ειδική Διατμηματική Επιτροπή του ΔΠΜΔΕ, που ορί¬ 
ζεται από τις ΓΣΕΣ των Τμημάτων Διοίκησης και Οργάνωσης 
Επιχειρήσεων, Χρηματσοικσνομικής και Λσγιστικής και Οικσ- 
νσμικών Επιστημών ορίζει τη Συντονιστική Επιτρσπή του 
ΔΠΣΔΕ, που είναι αρμόδια για την παρακολούθηση, το συντο¬ 
νισμό και την εφαρμογή του ΔΠΣΔΕ (παράγρ. 1, αρ. 12, Ν. 
2083/21.9.92). 

8.2. Η Συντονιστική Επιτροπή του ΔΠΣΔΕ λαμβάνοντας 
υπόψη: 


α) την κείμενη Νομοθεσία 
β) την παρούσα Απόφαση 

γ) την κτηθείσα εμπειρία από την κατ’ έτος εφαρμογή του 
Προγράμματος εισηγείται κατά τον μήνα Μάιο κάθε έτους, 
προς την Ειδική Διατμηματική Επιτροπή την πολιτική του 
ΔΠΣΔΕ για το επόμενο έτος. Δηλαδή: 

α) τον αριθμό των εισακτέων μεταπτυχιακών φοιτητών, ο 
οποίος δεν θα υπερβαίνει τους 30. 

β) τον τρόπο επιλογής των εισακτέων με συνεκτίμηση των 
κριτηρίων της παραγρ. 2, άρθρου 12 του Ν. 2083 και τυχόν 
άλλων πρόσθετων κριτηρίων, όπως συνέντευξη του υποψη¬ 
φίου από Επιτροπή Επιλογής, συστατικές επιστολές και γρατ 
πτές εξετάσεις. Οι γραπτές εξετάσεις διεξάγονται στα μαθή¬ 
ματα: α) Αγγλικά β) Στατιστιιοί και Μαθηματικό για τη Διοί¬ 
κηση Επιχειρήσεων και γ) Στοιχεία Ηλεκτρονικών Υπολογι¬ 
στών. 

γ) τσν ετήσιο εκσυγχρονισμό της διδακτέας ύλης, 
δ) την ανανέωση των διδασκόντων, 
ε) το σύστημα αξισλόγησης της επίδοσης και πρσόδσυ των 
μεταπτυχιακών φοιτητών δια μέσου του οποίου θα αποφασί- 
ζονται: η επιτυχία, η επανεξέταση, η επανάληψη παρακολσύ- 
θησης ορισμένων μαθημάτων κατά το επόμενο έτος και η δια¬ 
κοπή της φοίτησης. 

8.3. Κάθε έτος μετά την επιλογή των φοιτητών, η Συντονι¬ 
στική Επιτροπή προτείνει: 

α) ένα μέλος ΔΕΠ ως επιβλέποντα κάθε νέου μεταπτυχια¬ 
κού φοιτητή. 

β) την τριμελή συμβουλευτική επιτροπή για την καθοδή¬ 
γηση κάθε μεταπτυχιακσύ φσιτητή. - υποψηφίσυ διδά¬ 
κτορα. 

8.4. Το Τμήμα Οργάνωσης και Διοίκησης του Πανεπιστη¬ 
μίου Μακεδονίας αναλαμβάνει τη διοικητική ευθύνη του 
ΔΠΜΣΔΕ. 

Άρθρο 9 

Προσωπικό 

Η ομαλή λειτουργία του ΜΠΣΔΕ θα απαιτήσει την απασχό¬ 
ληση δεκαπέντε μελών ΔΕΠ από τα τρία συνεργαζόμενα Τμή¬ 
ματα τσυ Πανεπιστημίου Μακεδονίας. Τα 12 από τα 15 αυτά 
μέλη ΔΕΠ προέρχονται από το προσωπικό, που υπηρετεί ήδη 
στα τρία Τμήματα Οργάνωσης και Διοίκησης Επιχειρήσεων 
(11), Λογιστικής και Χρηματσσικονομικής (7) και Οικονσμικών 
Επιστημών (22). Τα υπόλσιπα τρία μέλη ΔΕΠ θα είναι διε¬ 
θνούς κύρους επιστήμονες της ημεδαπής και της αλλοδαπής, 
με βάση τις σχετικές διατάξεις που ισχύουν. 

Προκειμένου να προσελκυσθούν για να διδάξουν στο πρό¬ 
γραμμα ικανά και διακεκριμένα μέλη ΔΕΠ πλήρους και απο- 
κλεισιτκής απασχολήσεως των συνεργαζομένων Τμημάτων 
του Πανεπισητμίου Μακεδονίας, είναι στη διακριτική ευχέ¬ 
ρεια της Συγκλήτου η παροχή οικονομικών κινήτρων στην κα¬ 
τηγορία αυπί του δι2$ακτικού προσωπικού. 

Άρθρο 10 
Χώροι - Εξοπλισμός 

10.1. Το Πανεπιστήμιο Μακεδονίας διαθέτει την κατάλ¬ 
ληλη κτιριακή υποδομή, την κατάλληλη υποδομή βιβλιοθήισις 
και τον απαραίτητο εξοπλισμό τόσο σε οπτικοακουστικά μέσα 
όσο και σε ηλεκτρονικούς υπολογιτές (20 προσωπικοούς 
υπολογιστές) για την απρόσκοπτη διεξαγωγή του προγράμμα¬ 
τος. 

10.2. Επομένως δεν απαιτείται επί πλέον υλικοτεχνική 
υποδομή. 

Άρθρο 11 

Διάρκεια Λειτουργίας 

πρώτη χρονική περίοδος λειτουργίας αναφέρεται η επταετία 
1994 - 2001. 

Αρθρο 12 

Κόστος Λειτουργίας 

Ως ανωτέρω αναφέρεται δεν δημιουργείται άμεαο επΙ 
πλέον κόστος για τον Κρατικό Προϋπολογισμό από την εφαρ¬ 
μογή του Προγράμματος. Το Πρόγραμμα υποστηρίζεται εμ¬ 
μέσως από το Πανεπιστήμιο Μακεδονίας (κτίριο, βιβλιοθή¬ 
κες, εργαστήρια υπολογιστών, δαπάνες ρεύματος, θέρμαν¬ 
σης, καθαρισμού, ύδρευσης κ.λπ.) Οποιεσδήποτε δαπάνες 
αφορούν αποζημίωση προσωπικού γίνονται μόνο εφόσον 
αυτό επιτρέπεται από τα έσοδα των διδάκτρων του συγκεκρι¬ 
μένου προγράμματος. ΤΟ ΔΠΜΔΕ αξιοποιεί επίσης δυνατό¬ 
τητες χρηματοδότησης από την Ευρωπαϊκή Κοινότητα. 

Άρθρο 13 
Έσοδα 

Τα έσοδα του προγράμματος προέρχονται από δίδακτρα 
όπως και από κοινοτικά προγράμματα ή από επιχειρήσεις και 
οργανισμούς. 

Το ύψος των διδάκτρων όπως και η ωριαία αποζημίωση του 
προσωπικού καθορίζεται και αναπροσαρμόζεται κάθε έτος 
από τη Σύγκλητο μετά από εισήγηση της Ειδικής Διατμηματι- 
κής Επιτροπής. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα. 23 Σεπτεμβρίου 1993 

ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-- 

Αριθ. Β1/712 (3) 

Έγκριση Προγράμματος Μεταπτυχιακών Σπουδών του Τμή¬ 
ματος Φαρμακευτικής του Πανεπιστημίου Πατρών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρονι¬ 
σμός της Ανώτατης Εκπαίδευσης». 

β) Του άρθρου 29 του Ν. 1558/1985 όπως αυτό προστέ¬ 
θηκε με το άρθρο 27 του Ν. 2081/1992 (Α' 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 2 εκατομμυρίων 250 χιλιάδων 
δρχ. εις βάρος του Κρατικού Προϋπολογισμού, η οποία θα κα¬ 
λυφθεί από τον προϋπολογισμό του Υπουργείου Εθνικής Παι¬ 
δείας και θρησκευμάτων Φ 120 και ΚΑΕ 5299 με αντίστοιχη 
αύξηση της χορήγησης του Πανεπιστημίου Πατρών, αποφασί¬ 
ζουμε: 

Εγκρίνουμε από το ακαδημαϊκό έτος 1993-1994 την λει¬ 
τουργία του Προγράμματος Μεταπτυχιακών Σπουδών του 
Φαρμακευτικού Τμήματος του Πανεπιστημίου Πατρών, το 
οποίο κατάρτισε η Γενική Συνέλευση Ειδικής Σύνθεσης του 
παραπάνω Τμήματος στην αριθ. 108/24.2.1993 συνεδρίαση 
και ενέκρινε η Σύγκλητος του Πανεπιστημίου Πατρών στη συ¬ 
νεδρίαση της αριθ. 179/10.3.1993 και το οποίο έχει ως εξής: 

, Άρθρο 1 

Γ ενικές Διατάξεις 

Το Τμήμα Φαρμακευτικής οργανώνει και λειτουργεί από το 
ακαδήμαϊκό έτος 1993 - 1994 Πρόγραμμα Μεταπτυχιακών 


Σπουδών σύμφωνα με τις διατάξεις τής απόφασης αυτής και 
τις διατάξεις των άρθρων 10 έως και 12 του Ν. 2083/1992. 

Άρθρο 2 

Αντικειμενικός - σκοπός 

Το Πρόγραμμα στοχεύει στην εκπαίδευση, κατάρτιση και 
εξειδίκευση νέων επιστημόνων σε σύγχρονους τομείς της 
Φαρμακευτικής Επιστήμης προσανατολισμένους στις ανά¬ 
γκες της παραγωγής και της αγοράς, τη σύνδεση της έρευνας 
με την παραγωγή, την ενίσχυση των μηχανισμών μεταφοράς 
τεχνολογίας προς τις ελληνικές παραγωγικές μονάδες, τη δη¬ 
μιουργία κατάλληλης ανθρώπινης υποδομής που θα στήρίζει 
τη συμμετοχή της χώρας στις διεθνείς εξελίξεις της επιστή¬ 
μης, την αφομοίωση της εισαγόμενης τεχνολογίας, την υπο¬ 
στήριξη της έρευνας και τη διείσδυση σε νέους κλάδους της 
Φαρμακευτικής Επιστήμης. 

Άρθρο 3 

Μεταπτυχιακοί τίτλοι 

Το ΠΜΣ οδηγεί στην απονομή: 

1) Μεταπτυχιακού Διπλώματος Ειδίκευσης (ΜΔΕ) στην: 

α. Φαρμακοχημεία - Φαρμακευτικά Προϊόντα. 

β. Βιομηχανική Φαρμακευτική. 

γ. Ραδιοφαρμακευτική. 

2) Διδακτορικού Διπλώματος. 

Άρθρο 4 

Κατηγορίες Πτυχιούχων 

Στο ΠΜΣ γίνονται δεκτοί πτυχιούχοι των Τμημάτων Φαρμα¬ 
κευτικής, Ιατρικής, Νοσηλευτικής. Βιολογίας, Χημείας και 
Χημικών Μηχανικών των ΑΕΙ της ημεδαπής ή αντιστοίχων 
Τμημάτων της αλλοδαπής. 

Άρθρο 5 
Χρονική Διάρκεια 

Η χρονική διάρκεια για την απονομή των κατά το άρθρο 3 τί¬ 
τλων ορίζεται για μεν το μεταπτυχιακό δίπλωμα ειδίκευσης σε 
τέσσερα διδακτικά εξάμηνα και για δε το διδακτορικό δί¬ 
πλωμα σε οκτώ διδακτικά εξάμηνα, συνεκτιμουμένων των 
τεσσάρων (4) του Μ.Δ.Ε. 

Άρθρο 6 

Πρόγραμμα Μαθημάτων 

Τα μαθήματα, η διδακτική και ερευνητική απασχόλησή, σι 
πρακτικές ασκήσεις και οι κάθε είδους εκπαιδευτικές και 
ερευνητικές δραστηριότητες για την απονομή των κατά το 
άρθρο 3 τίτλων ορίζονται ως εξής: 

1. Για το Μ.Δ.Ε. 

Η φοίτηση για την απονομή ΜΔΕ διαρκεί τέσσερα διδακτικά 
εξάμηνα. Σ’ αυτό το διάστημα πρέπει να συμπληρωθούν δώ¬ 
δεκα διδακτικές μονάδες κορμού και τουλάχιστον δώδεκα δι¬ 
δακτικές μονάδες επιλογής ενώ πρέπει να εκπονηθεί και δι¬ 
πλωματική εργασία σε μια περιοχή ειδίκευσης. Η συνολική 
διάρκεια της παρακολούθησης των μαθημάτων και της εκπό¬ 
νησης της εργασίας ορίζονται αντίστοιχα σε δύσ διδακτικά 
εξάμηνα για την κάθε δραστηριότητα. 

Κατόπιν έγκρισης από τη Γ.Σ.Ε.Σ. αναγνωρίζονται μετα¬ 
πτυχιακά μαθήματα, συναφούς ειδικότητος τα οποία ο φοιτη¬ 
τής παρακολούθησε επιτυχώς σε αναγνωρισμένων ΠΜΣ άλ¬ 
λων Τμημάτων καθώς και αναλόγων προγραμμάτων που διορ- 
γανώνουν ερευνητικά κέντρα που είναι ΝΠΔΔ και ΝΠΙΔ. 

Μαθήματα Μεταπτυχιακού Προγράμματος Σπουδών 


ΜΑΘΗΜΑΤΑ ΚΟΡΜΟΥ 


Κωδικός 

ΩΔ 

ΔΜ 

Τίτλος 

ΦΜ 

100 

3 

3 

Προχωρημένη Φαρμακευτική Χημεία 

ΦΜ 

200 

3 

3 

Προχωρημένα Μαθήματα Βιοφαρμα- 
κευτικής και Φαρμακοκινητικής 

ΦΜ 

300 

3 

3 

Σύγχρονες Απόψεις στη Φαρμακευ¬ 
τική Ανάλυση 

ΦΜ 400 

3 

3 

Φυσικά Προϊόντα - Φαρμακογνωαία 

ΦΜ 

500 

3 

3 

Βιοχημική Βάση της Δράσης των Φαρ· 


μόκων 


Σημείωση: Ω.Δ. είναι οι ώρες διδασκαλίας και Δ.Μ. οι διδακτι¬ 
κές μονάδες. 


ΕΙΔΙΚΑ ΜΑΘΗΜΑΤΑ 


Κωδικός 

ΩΔ 

ΔΜ 

Τίτλος 

ΦΜ 

101 

3 

3 

Σχέση Δομής - Δράσης Φαρμακολο¬ 
γικά Δραστικών Ενώσεων 

ΦΜ 

102 

3 

3 

Ετεροκυκλικά Στεροειδή 

ΦΜ 

103 

3 

3 

Αρχές Οργανικής Σύνθεσης 

ΦΜ 

104 

3 

3 

Κλασικές Μέθοδοι Ανάλυσης Φαρμά¬ 
κων 

ΦΜ 

201 

3 

3 

Στερεές Μορφές Φαρμάκων 

ΦΜ 

202 

3 

•3 

Υγρές και Ημιστερεές Μορφές Φαρ¬ 
μάκων 

ΦΜ 

203 

3 

3 

Φαρμακευτική Μικροβιολογία 

ΦΜ 

204 

3 

3 

Φάρμακα Ελεγχόμενης 

ΦΜ 

205 

3 

3 

Προχωρημένη Φυσικοφαρμακευτική 

ΦΜ 

301 

3 

3 

Ηλεκτροχημικές Μέθοδοι στη Φαρμα¬ 
κευτική Επιστήμη. 

ΦΜ 

302 

3 

3 

Αναλυτική Φασματοσκοπία 

ΦΜ 

303 

3 

3 

Ειδικά Κεφάλαια Ενόργανης Ανάλυσης 

ΦΜ 401 

3 

3 

Μέθοδοι Απομόνωσης και Χαρακτηρι¬ 
σμοί Ενώσεων Φυσικής Προέλευσης 

ΦΜ 

402 

3 

3 

Χημεία Αμινοξέων, Πεπτιδίων και 
Πρωτεϊνών 

ΦΜ 

403 

3 

3 

Αρχές Βιοτεχνολογίας 

ΦΜ 

601 

3 

3 

Πυρηνική Φαρμακευτική 

ΦΜ 

602 

3 

3 

Ποιοτικός Ελεγχος Ραδιοφαρμάκων 

ΦΜ 

603 

3 

3 

Ραδιοπροστασία 

ΦΜ 

604 

3 

3 

Μέτρηση Ουσιών σε Βιολογικά Δείγ¬ 
ματα 

ΦΜ 

605 

3 

3 

Φαρμακευτική Ραδιοχημεία 

ΦΜ 

901 

3 

3 

Βιοανόργανη Χημεία 

ΦΜ 

902 

3 

3 

Έγκριση Κυκλοφορίας Ιδιοσκευασμά¬ 
των 

ΦΜ 

903 

3 , 

3 

Ειδικά Κεφάλαια ΦυσικοχημεΙας 

ΦΜ 

904 

3 

3 

Εφαρμογές Η/Υ στη Φαρμακευτική 


Επιστήμη 


Σημείωση: Ω.Δ. είναι οι ώρες διδασκαλίας και Δ.Μ. οι διδακτι¬ 
κές μονάδες. 

ΜΑΘΗΜΑΤΑ ΑΝΑ ΕΙΔΙΚΟΤΗΤΑ 
Κωδικός Κωδικός 

Ειδίκευση μαθημάτων κορμού μαθημάτων ειδικότητας 

(Επιλογή τεσσάρων (Επιλογή τουλάχιστον 

τεσσάρων) 

ΦΜ Α 100, 200, 300, 400, 500 101, 102, 103, 205, 402, 

601,901,902,904 

ΦΜ Β 100, 200, 300, 400, 500 104, 201, 203, 204, 205, 

301,302,303,403,902, 
903, 904 

ΦΜ Γ 100, 200, 300, 400, 500 103, 203, 205, 601, 602, 

603, 604, 605, 902, 904 

2. Για το Διδακτορικό Δίπλωμα 

Μετά την επιτυχή ολοκλήρωση του προγράμματος του 


ΜΔΕ ο μεταπτυχιακός φοιτητής υποχρεούται στην: 

α. εκπόνηση διδακτορικής διατριβής διάρκειας 4 διδακτι¬ 
κών εξαμήνων, και 

β. δημοσίευση μιας τουλάχιστον εργασίας σε διεθνές πε¬ 
ριοδικά με κριτές. 

Μετά από έγκριση της Γ.Σ.Ε.Σ. αναγνωρίζονται μεταπτυ¬ 
χιακά μαθήματα, συναφούς ειδικότητος τα οποία ο φοιτητής 
παρακολούθησε επιτυχώς σε αναγνωρισμένων ΠΜΣ άλλων 
Τμημάτων καθώς και αναλάγφν προγραμμάτων που διοργα- 
νώνουν ερευνητικά κέντρα που είναι ΝΠΔΔ και ΝΠΙΔ. 

Αρθρο 7 

Αριθμός εισακτέων 

Ο αριθμός εισακτέων στο πρόγραμμα ορίζεται σε 15 για 
κάθε ακαδημαϊκά έτος. 

Αρθρο 8 

Προσωπικά 

Το Φαρμακευτικό Τμήμα διαθέτει 14 μέλη ΔΕΠ τα οποία με 
μέλη ΔΕΠ άλλων Τμημάτων του Πανεπιστημίου καλύπτουν τις 
σημερινές ανάγκες του προγράμματος. 

Αρθρο 9 

Υλικοτεχνική υποδομή 

Το Τμήμα διαθέτει πλήρη εξοπλισμό για την κάλυψη των 
αναγκών του ΠΜΣ. Ορισμένες σημαντικές μονάδες που περι¬ 
λαμβάνονται στον εξοπλισμό είναι: Συνθέτης πεπτιδίων. Συ¬ 
στήματα υγρής χρωματογραφίας (ΗΡΙ.0), Αναλυτής αμινο- 
ξέων, Σύστήμα ταχείας υγρής χρωματογραφίας πρωτεϊνών 
(ΡΡΙ.0), ΡΤ-ΙΗ, Φασματογράφος ΙΗ, Φασματογράφοι υν, 
ερθβά - νΑΟ, Συσκευή αντιδράσεων ΗΡ, Αναλυτής ΟΗΝ, Ηλε¬ 
κτρονικό πολωσίμετρο. Ηλεκτροχημικό σύστημα (ποντεσιο- 
στάτης/γαλβανοστάτης, σταγονικό ηλεκτρόδιο υδραργύρου, 
σύνδεση με υπολογιστή). Όργανα για κυτταροκαλλιέργεια 
(θάλαμος νηματικής ροής, κλίβανος Οθ 2 , μικροσκόπιο, κατα¬ 
ψύκτης αζώτου). 

Αρθρο 10 

Διάρκεια Λειτουργίας 

Η διάρκεια του ΠΜΣ είναι εξαετής. 

Αρθρο 11 

Δίδακτρα 

Οι μεταπτυχιακοί φοιτητές είναι ύποχρεωμένοι στην κατα¬ 
βολή διδάκτρων το ποσό των οποίων θα καθορίζεται με από¬ 
φαση της Γ.Σ.Ε.Σ. του Τμήματος τον Μάιο κάθε ακαδημαϊκού 
έτους και θα ισχύει για τους φοιτητές που θα γίνουν δεκτοί το 
επόμενο ακαδημαϊκό έτος. Το ποσό θα παραμένει σταθερά 
για όλη τη διάρκεια των σπουδών του φοιτητή. Το Τμήμα θα 
χορηγεί και αριθμό υποτροφιών ποσού ίσου με το ύψος των 
διδάκτρων. Οι υποψήφιοι που επιθυμούν να γίνουν δεκτοί με 
υποτροφία θα πρέπει μαζί με τήν αίτησή τους στο Τμήμα να 
υποβάλλουν και αίτηση για υποτροφία. Τα έσοδα θα διατε¬ 
θούν αποκλειστικά και μόνο για τη βελτίωση των παρεχόμέ- 
νων υπηρεσιών του Τμήματος προς τους μεταπτυχιακούς 
φοιτητές (αγορά αναλωσίμων, συντήρηση υπάρχοντας εξο¬ 
πλισμού κ.λπ.). Υπεύθυνη υπηρεσία για την είσπραξη των δι¬ 
δάκτρων όπως και για την διάθεση των ως άνω εσόδων μετά 
από απόφαση της Γ.Σ.Ε.Σ. του Τμήματος, ως προς την διά¬ 
θεση, είναι η Οικονομική Υπηρεσία του Πανεπιστημίου Πα- 
τρών. 

Αρθρο. 12 

Κόστος Λειτουργίας 

Το κόστος για την εργαστηριακή εκπαίδευση ενός μετα¬ 
πτυχιακού φοιτητή έχει υπολογιστεί κατά μέσο όρο σε 
500.000 δρχ. κατ' έτος (τιμές 1993). Το παραπάνω ποσό 

αναλύεται ως εξής: 

Χημικά αντιδραστήρια 

Αγορά ανταλλακτικών για συντήρησή 

υπάρχοντος εξοπλισμού 

Αναλώσιμος εργαστηριακός εξοπλισμός, ■ 

όπως γυαλικά 

Ηλεκτρονικοί υπολογιστές με εκτυπωτές 
υπολογίζοντας τριετή απόσβεση και μία 
μονάδα για δύο μεταπτυχιακούς φοιτητές 
Σύνολο 


150.000 δρχ. 
80.000 δρχ. 
70.000 δρχ. 

200.000 δρχ. 
δΟΟ.Οϋϋ ορχ. 


Έτσι για τον πρώτο χρόνο λειτουργίας του προγράμματος 
το κόστος ανέρχεται σε 7.500.000 δρχ. (15 φοιτητές χ 
500.000) ενώ για τον δεύτερο χρόνο λειτουργίας το κόστος 
θα διπλασιασθεί (30 φοιτητές χ 500.000). Συνολικά για τα 
τέσσερα πρώτα χρόνια της λειτουργίας του, οπότε και αναμέτ 
νεται σταθεροποίηση του αριθμού των μεταπτυχιακών φοιτη¬ 
τών το συνολικό κόστος ανέρχεται στο ύψος των 15.000.000 
δρχ. Αναλυτικό για κάθε έτος λειτουργίας το ποσό θα είναι; α’ 
έτος 7.500.000, β’ έτος 15.000.000, γ' έτος 22.500.000, δ' 
έτος 30.000.000 με την προϋπόθεση ότι θα εγγρόφεται το 
σύνολο του επιτρεπομένου αριθμού μεταπτυχιακών για το 
κάθε ακαδημαϊκό έτος. 

Πηγές χρηματοδότησης θα είναι: 

Α. Ερευνητικό προγράμματα σε ποσοστό 30% του συνολι¬ 


κού κόστους. 

Β. Τακτικός Προϋπολογισμός τσυ Τμήματος σε ποσοστό 
20% του συνολικού κόστους. 

Γ. Δίδακτρα που θα καταβάλουν οι μεταπτυχιακοί φοιτητές 
σε ποσοστό 20% του συνολικού κόστους. 

Δ. Από τον κρατικό προϋπολογισμό. Η σωστή λειτουργία 
του ΠΜΣ, σύμφωνα με τα ανωτέρω, εξαρτάται και από την 
χρηματοδότηση που θα δοθεί και η οποία πρέπει να ανέρχεται 
σε ποσοστό 30% του συνολικού κόστους. Για τον πρώτο 
χρόνο λειτουργίας η ζητούμενη επιχορήγηση ανέρχεται στο 
ύψος των 2.250.000 δρχ. 

Αρθρο 13 

Μεταβατικές Διατάξεις 

Η ΓΣΕΣ του Τμήματος είναι υπεύθυνή για τη ρύθμιση των 
θεμάτων που θα περιλαμβάνει ο κανονισμός λειτουργίας των 
Μεταπτυχιακών Σπουδών του Πανεπιστημίου Πατρών μέχρι 
αυτός να εκδοθεί. 

Η απόφαση αυτή να δήμοσιευθεί στην Εφημερίδα της Κυ- 
βερνήσεως. 

Αθήνα, 23 Σεπτεμβρίου 1993 

ο ΥΠΟΥΡΓΟΣ ^· 

ΓΕΩΡΓΙΟΣ ΣΟΥΦΛΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


